 Ọpọ ènìyàn ló sábà maa ń pè é ni agbéjọrò àwọn ènìyàn àti Agbẹjórò àgbà fún mẹkúnnù ó lo gbogbo nǹkan to ni láti jà fún àwọn ènìyàn Nàìjíríà. Gani Fawehinmi pèlú àwọn bi i Wole Soyinka, di ohun to gbò òrò fún àwọn ènìyàn mílíọnù àádọjọ. Wo diẹ ninu irinajo Gani Fawehinmi: O jẹ ọkùnrin tí kí fẹ ki ènìyàn máa jìyà nínú ìdákẹjẹ, kò sí bí ènìyàn ṣe le tóbí tó tí kò ṣe e pèníjà lọdọ Gani Fawehinmi. Fún bi ọgbọn ọdún ó farada àtìmọlé, ìfìyàjẹni, àti oníruuru ìgbìyànjú ìgbénipa lọwọ àwọn ìjọba ológun. Fawehinmi kìí faramọ ìjọba to ba fẹ tẹ ojú òfin mọlẹ, ní ọpọ ìgbà sì ló máa n kede àìda ìjọba fún gbogbo ayé tó fi mọ àwọn ìjọba ilẹ òkèrè. Èèmèjìlélọgbọn lo ti lọ ẹwọn bọ tí ẹmẹẹtàdínlógún nínú rẹ sì jẹ labẹ ààrẹ ológun Ibrahim Babangida. Alejo ti kìí kànlẹkùn kó tó wọle ni Fawehinmi lọgbà ẹwọn Ikoyi, Kaduna àti Gashua, wọn mọ ọ ni Alagbọn, agọ ọlọpàá ni Panti àhamọ àwọn DSS. Kini a le sọ nipa ijajangbara Ganiyu? Bákan náà ló mú ọrọ àwọn ará ìlú tó n lu owó ìlú ni pónpó níjọba tó si n fi ìwà ìbàjẹ wọn hàn, ó tún máa n jẹ kí ara ìlú mọ àwọn ìgbé ayé àìtọ tí wọn ń gbé tí wọn bá pinnu láti díje gba ìpò nílùú. Kìí ṣe bákan náà ló rí lójú gbogbo ènìyàn, ìhà tó bá fi bá olúkúlùkù ṣe ni wọn mọ sí, èyí kò ṣẹyìn apọn tó ni láti ṣe àwọn iṣẹ ìlú tó n ṣe pẹlú gbogbo okùn àti agbára rẹ. Fawehinmi jẹ ẹni ti kìí mú ìgbákan bọkan nínú, ó fẹràn gbogbo ènìyàn àti ìdájọ tó yè kooro fún fún ará ìlú, ó jẹ ẹni tó ń máan dábò bo ẹta. Ọkan pàtàkì nínú àwọn ìjà tó jà ni ọnà tí wọn gbà pa gbajúgbaà akọròyìn Dele Giwa ni pẹlú lẹta tó ni adó olóró nínú lọdún 1986. Fawehinmi polongo ìjọba ológun àsìkò náà síta ni gbangba, Ajagun fẹyìnti, Ibrahim Babangida tó jẹ olórí orílè-ède lasìkò náà, pé èjò rl lori lilọwọ ikú tó gba ẹmí àkọròyìn náà. Fawehinmi gbe ẹjọ náà lọ sí ilé ẹjọ tó ga jùlọ sùgbọn ó pàdánù ẹjọ náà , nítórí ìdí èyí, ìjọba fi ṣẹsin ni gbangba. Nígbà tí wọn bi Babangida idi tí o fi ti agbẹjọrò náà mọlé, ó sọ fún ìwé ìròyìn kan pé kò ni tọnà tí òun kò bá ṣe bẹẹ nítórí àwọn ìjọba tó wà sáájú òun náà ti ṣe bẹẹ sẹyìn. Bákàn náà ló ṣe lábẹ ìjọba ológun Sanni Abacha ni ìbẹrẹ 90s. Kini ijajangbara ti gba lọwọ Gani Fawehinmi? Fawehinmi ló sáájú ìwọde ti wọn se wọgile àbájáde ìdìbò ààrẹ June 12, 1993 kí o tó pada ju olóyè Moshood Abiola sẹwọn lẹyìn tó jáwé olúborí. Ọpọ ìgbà ni wọn gba ìwé ìrìnnà lọ ilẹ òkeèrè rẹ lọwọ rẹ, tí wọn si lọ maa n tu, ilé àti ọfíísì rẹ láìmọye ìgbà. Ọpọ ìgbà ni wọn ti lùú tí wọn sì ti le kúrò láti àpá ibikan ni Nàìjíríà sí ìbòmíràn kí àwọn ará ìlú máa ba le ba sọrọ. Ọpọ ìwé tó kọ nípa àwọn ìjọba ológun ni wọn fòfinde, tí ọkan nínú àwọn ilé rẹ níbi tó kó àwọn ìwé agbẹjọrò rẹ sí ni wọn fẹ dána sun nígbà ti ọwọ àwọn aládugbò tẹ àwọn oníṣẹ ibi tó fẹ dáná sún ibẹ. Democracy day 2021: Kí ni Nàìjíríà ti jèrè lára gbogbo ààrẹ tó ti jẹ látọdún 1999? Tani Ganiyu Fawehinmi gangan? Titi to fi di ọjọ ikú rẹ, kò sinmi láti maa pe àwọn tó ti rọwọ fi họri láwùjọ ti wọn sì n fi ọwọ ọlá gbá àwọn mẹkunnu lójú lọjọ ni gbangba, ó ń pè wọn lẹjọ. Ganiyu Oyesola Fawehinmi ni a bi ni ni inu oṣù kẹrin, ọdun 1938 sí ìdílé kan ni ìlú Ondo. Baba rẹ ni Saheed Tugbobo Fawehinmi tó jẹ gbájúgbajà ẹlẹsìn ìbílẹ àti Islamu, gbajúgbajà onísòwò igi ni lásìkò náà, O jẹ ẹlẹyinjú àànú tó n ṣe oore fún mẹkúnnù bákan náà lo maa n sọrọ lòdi si owó orí tó bá ti pọ jù bí o ti yẹ lọ. Bàbá bàbá rl jẹ olóyè Lisa Alujanu Fawehinmi náà kojú àwọn oyìnbó gẹẹsì ní ṣẹntuiri kọkandinlógún àti sẹntuiri ogun. Iganmu shanty demolition: Oníṣẹ ibi pọ tó ń ṣọṣẹ lábẹ afárá Iganmu yìí ti pẹ ṣùgbọn. Wo die nipa eto ẹkọ Gani Fawehinmi: Nígbà ti Ganiyu wa ni ile ìwá girama ni olùkọ rẹ kọ ìwé ránṣẹ sí bàbá rẹ pé ọmọ náà yóò jẹ agbẹjọrò tó yanranti lọjọ ìwájú. Lẹyìn tó pari ilé ẹka girama ló lọ si ilẹ gẹẹsì lọdún 1961 láti ka ẹkọ òfin ni Holborn College Fasiti London. Kí o tó ṣe ọdún méjì nílé ẹkọ náà ni baba rẹ kú, èyí sì ló mú kí owó láti tẹsíwájú nínú ẹkọ rẹ gbẹ. Gani sísẹ gẹgẹ bi a fọlẹ ilé ìgbọnsẹ láti tọ ara rẹ nílé ẹkọ. Ó kàwé já tí ó sì di agbẹjọrò to dántọ lọdún 1965. Leyin naa lo si bẹrẹ iṣẹ tírẹ ni ìlú Eko. Kía ni iṣẹ rẹ dí gbajugba ja tí ó sì di àwòkọṣe fún àwọn ọjẹwẹwẹ agbẹjọrò mííràn. Awọn ọrẹ àti ojúlùmọ rẹ mííràn ni Fela Kuti ati ajijgbara to jẹ ẹgbọn rẹ Beko Ransome Kuti. Kini o ṣẹlẹ laarin Buhari ati Fawehinmi? Fawehinmi faramọ ìṣẹjọba ààrẹ Muhammadu Buhari lọdun 2003 àti 2007 fún ìdìbò ààrẹ. Bó tilẹ jẹ pé, Fawehinmi ti bá Buhari ja fún títẹ ẹtọ ọmọniyan lọju mọlẹ lásìkò tó jẹ ààrẹ lọdún 80s Lọdun 1993, Fawehinmi ni wọn fun ni àmiẹyẹ Bruno Kreisky oyè tí wọn máá n fún àwọn ti gbogbo àgbáyé bá ti mọ fún jíjà fún ẹtọ ọmọniyan. Ní ọdún 1998 ó gba amiẹyẹ ẹgbẹ awọn agbẹjọrò ti ilẹ òkèerè IBA Bernard Simmons award fún àwọn iṣẹ ribiribi tọ ti ṣe nípa jíjà fún ẹtọ ọmọniyan. India, Coronavirus: Ìtọjú aláìsàn ló jẹ mi lógún nítorí ètò ìlera wa mẹhẹ- Nọọsì Kama Lọdun 1994 òun pẹlú àwọn ilú mọọká ọmọ Nàìjíríà mííràn náà dá ẹgbọ òṣèlú National Conscience Party NCP sílẹ tí ó si dúrò díje dupò àsàrẹ lábẹ ẹgbẹ òṣèlú náà lọdun 2003. Kìí ṣe àjàfẹtọ ọmọniyan nikan ni Fawehinmi, ó tún jẹ ẹlẹyinju àànú náà, ati ẹni to dántọ nínú iṣẹ agbẹjọrò. Ó rán ọpọ ni ẹkọ ọfẹ pàápàá jùlọ àwọn tí ẹbi wọn tòsì. Bákan náà ló mú àyípada bá bí wọn ṣe ń ròyìn nǹkan tó n ṣelẹ nílé ẹjọ pẹlú ìdásílẹ àtẹjáde ìwé ìròyìn ọlọsọọsẹ ni ọdún 80s, èyí si jẹ irin iṣẹ pàtàkì fún àwọn akẹkọọ ìmọ òfin àti àwọn agbẹjọrò ni Nàìjíríà. Ọdún 2001 ló gba oyè agbẹjọrò àgbà ni Nàìjíríà SAN, Ipò yii tó ga jùlọ fún àwọn agbẹjọrò ni Nàìjíríà, Lọdun 2008 ó kọ oye tó ga jùlọ tí ìjọba orílẹ-èdè yìí máa n fún ènìyàn OFR láti fẹhónú hàn lóri bi wọn ṣe n ṣe ìjọba lọnà àìtọ láti gba ti àti gba òmìnira ni Nàìjíríà. Fawehimi fẹ ìyàwọ ni ẹẹmèjì, ó bí ọmọ púpọ, ó sì kú ni ọjọ kaarun, oṣù kẹsàn an, ọdún 2009 lẹyìn tó ní ààrùn jẹjẹrẹ. Wọn rò pé mo ya wèrè ni Saudi lẹyìn ikú ọkọ mi Gani Fawehinmi tó kú ni ẹni ọdun mọkànlélaadọrin jẹ ọkan pàtàkì àti olókìkí ní Nàìjíríà. : Gani Fawehinmi: Agbẹjọrò àti ajàfẹtọọ ọmọniyàn ni Nàìjíríà ti ọrọ tálákà jẹ lógún! 